Uuden Mazda CX-30 -katumaasturin hinnasto on julkaistu

* Mazdan uudessa katumaasturissa on ihanteellisesti tilaa neljälle aikuiselle matkustajalle
* Saatavilla myös vallankumouksellisella 180 hevosvoimaisella Skyactiv-X -moottorilla

**Helsinki 26.8.2019** Uuden Mazda CX-30 katumaasturin hinnasto on julkaistu. Uusi keskikokoinen katumaasturi on tärkeä lisäys Mazdan mallistossa. Ensimmäiset autot saapuvat maahan syyskuun alussa ja ovat nähtävillä Suomen jälleenmyyjillä syyskuun ensimmäisenä viikonloppuna. Ensimmäiset Skyactiv-X M Hybrid mallit saapuvat syksyn aikana.

Sisätiloissa on ihanteellisesti tilaa neljälle aikuiselle sekä matkatavaroille. Auton pituus on 4 395mm, ja tavaratilan tilavuus on 430 litraa. Sisätilojen kehitystyössä on erityisesti panostettu korkealuokkaiseen viimeistelyyn ja matkustamon hiljaisuuteen. Skyactiv-X moottorin yhteydessä korkeampiin varustetasoihin voi valita myös avaraa tunnelmaa luovan lasikattoluukun.

Uusi Mazda CX-30 on jo toinen uutta sukupolvea edustava malli Mazdan mallistossa aiemmin tänä vuonna esitellyn Mazda3:n jälkeen. Valikoimassa on uuden sukupolven teknologioita kuten uusi Mazda Connect -multimediajärjestelmä, i-Activ AWD nelivetojärjestelmä ja vallankumouksellinen Skyactiv-X -moottori.

Hinnat alkavat 27 990 eurosta ja poikkeuksellisen kattava vakiovarustelu sisältää mm. adaptiivisen vakionopeussäätimen, tuulilasin heijastusnäytön, digitaalisen mittariston, LED -ajovalot, kaistallapitoavustimen ja navigointijärjestelmän. Skyactiv-X -moottorilla hinnat alkavat 31 348 eurosta, ja Skyactiv-X yhdistettynä i-Activ AWD nelivetoon hinnat alkavat 36 768 eurosta.

Täysin uusi Mazda CX-30 sisältää vakiona myös Mazda M Hybrid -kevythybriditeknologian. Älykäs 24-voltin kevythybridijärjestelmä laskee polttoaineen kulutusta ja alentaa päästöjä ottamalla talteen jarrutusenergiaa, mitä sähkömoottori käyttää edelleen moottorin avustamiseen.

Liitteet:

Uusi Mazda CX-30 Hinnasto

Uusi Mazda CX-30 kuva